**Павел Грачышка** (нар. 23 сакавіка 1989, Мінск) — беларускі футбаліст, абаронца клуба «Слуцк».

Клубная кар’ера
---------------

Пачынаў кар’еру ў мінскай «Зорцы-БДУ». Ужо ва ўзросце 17 гадоў замацаваўся ў асноўным складзе клуба. У 2007 годзе з’ехаў у Чэхію, дзе на працягу трох гадоў выступаў за «Мост». Пасля вяртання зноў стаў выступаць за «Зорку-БДУ», ужо ў Другой лізе.

Улетку 2011 года разам з партнёрамі па камандзе Артурам Слабашэвічам, Яраславам Шкурко і Дзянісам Трапашкам перайшоў у клуб «Смалявічы», які ўзначаліў вядомы беларускі трэнер Юрый Пунтус. На наступны год разам з гэтым клубам атрымаў перамогу ў Другой лізе.

У сезоне 2013 выступаў за «Смалявічы-СТІ» ў Першай лізе, быў адным з лідараў каманды. Па заканчэнні сезона, у снежні 2013 года, падпісаў кантракт з «Гомелем». Аднак не здолеў замацавацца ў складзе гомельскага клуба, і ў лютым 2014 года быў аддадзены ў арэнду мазырскай «Славіі», якую на той момант узначаліў Пунтус. У «Славіі» трывала гуляў у аснове, звычайна на пазіцыі правага абаронцы. Па выніках сезона 2014 дапамог мазырскаму клубу вярнуцца ў Вышэйшую лігу.

У снежні 2014 года, па заканчэнні тэрміну арэнды, разарваў кантракт з «Гомелем». Са студзеня 2015 года зноў апынуўся ў складзе «Славіі» і ў выніку распачаў у складзе гэтага клуба сезон 2015 у якасці асноўнага цэнтральнага абаронцы.

У лютым 2016 года прыбыў на прагляд у «Белшыну», з якой у сакавіку падпісаў пагадненне. У першай палове сезона не быў іграком асновы, згуляў у некалькіх матчах. Улетку 2016 года, калі большасць ігракоў пакінула «Белшыну», застаўся ў клубе і стаў асноўным цэнтральным абаронцам, але канец сезона прапусціў з-за траўмы. Па заканчэнні сезона 2016 пакінуў Бабруйск.

У маі 2017 года далучыўся да мінскага «Энергетыка-БДУ». На наступны год у якасці аднаго з лідараў дапамог камандзе праз 13 гадоў вярнуцца ў Вышэйшую лігу. Сезон 2019 пачынаў асноўным абаронцам сталічнага клуба, пазней стаў часам выхадзіць на замену.

У ліпені 2019 года пакінуў «Энергетык-БДУ» і неўзабаве стаў іграком мінскага НФК, дзе замацаваўся ў аснове. У снежні 2019 года падоўжыў кантракт з НФК на сезон 2020, у новым сезоне стаў капітанам каманды, якая змяніла назву на «Крумкачы», заставаўся іграком стартавага складу. У снежні 2020 года стала вядома, што Грачышка застанецца ў камандзе на наступны сезон. У 2021 годзе быў адным з лідараў «Крумкачоў».

У студзені 2022 года перайшоў у «Слуцк».

Грамадская дзейнасць
--------------------

18 жніўня падпісаў адкрыты ліст прадстаўнікоў спартыўнай галіны Рэспублікі Беларусь з патрабаваннем прызнаць несапраўднымі выбары прэзідэнта Рэспублікі Беларусь, якія прайшлі 9 жніўня 2020 года.

Дасягненні
----------

* Беларусь Пераможца Другой лігі чэмпіянату Беларусі: 2012

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2005 | дубль | Зорка-БДУ | Беларусь | 7 | 1 |
| 2006 | Д2 | Зорка-БДУ | Беларусь | 24 | 1 |
| 2007 (1) | Д2 | Зорка-БДУ | Беларусь | 8 | 1 |
| 2007/08 | Д1 | СІАД | Чэхія | 2 | 0 |
| 2008/09 | Д2 | Банік | Чэхія | 14 | 0 |
| 2009/10 | Д2 | Банік | Чэхія | 11 | 0 |
| 2010 (2) | Д3 | Зорка-БДУ | Беларусь | 12 | 3 |
| 2011 (1) | Д3 | Зорка-БДУ | Беларусь | 15 | 2 |
| 2011 (2) | Д3 | Смалявічы | Беларусь | 13 | 4 |
| 2012 | Д3 | Смалявічы-СТІ | Беларусь | 30 | 1 |
| 2013 | Д2 | Смалявічы-СТІ | Беларусь | 23 | 5 |
| 2014 | Д2 | Славія | Беларусь | 26 | 2 |
| 2015 | Д1 | Славія | Беларусь | 23 | 0 |
| 2016 | Д1 | Белшына | Беларусь | 14 | 0 |
| 2017 | Д2 | Энергетык-БДУ | Беларусь | 18 | 1 |
| 2018 | Д2 | Энергетык-БДУ | Беларусь | 25 | 1 |
| 2019 (1) | Д1 | Энергетык-БДУ | Беларусь | 11 | 0 |
| 2019 (2) | Д2 | НФК | Беларусь | 12 | 1 |
| 2020 | Д2 | Крумкачы | Беларусь | 21 | 2 |
| 2021 | Д2 | Крумкачы | Беларусь | 25 | 5 |
|

Зноскі
------

1. ↑  Pavel Grechishko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Гречишко перешел в «Гомель»(недаступная спасылка)
4. ↑  «Гомель» отдал Яхно в «Городею», а Гречишко — в «Славию»
5. ↑  «Гомель» расторг контракт с Гречишко
6. ↑  Николай Романюк и Павел Гречишко в ближайшее время подпишут контракты со «Славией» Архівавана 26 снежня 2015.
7. ↑  Гречишко подписал контракт с «Белшиной»
8. ↑  Гречишко и Яскович покидают команду **(нявызн.)**(недаступная спасылка). Архівавана з першакрыніцы 3 мая 2021. Праверана 13 ліпеня 2019.
9. ↑  Гречишко перешел в НФК
10. ↑  Полузащитник Гречишко продлил контракт с НФК
11. ↑  Павел Гречишко продлил контракт с НФК «Крумкачы»
12. ↑  Гречишко сменил НФК "Крумкачы" на "Слуцк"
13. ↑  «Требуем признать выборы недействительными». Более 900 спортсменов и работников отрасли подписались под открытым письмом с требованиями к власти Архівавана 20 жніўня 2020.  (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Слуцк |
| --- |
| 
* 2 Карпеня
* 3 Кульчыцкі
* 4 Ліхцін
* 5 Міхнюк
* 6 Сачкоўскі
* 7 Пушнякоў
* 8 Русак
* 9 Сычоў
* 10 Альшанік
* 11 Мельнікаў
* 12 Былінкін (к)
* 14 Салаўёў
* 15 Рум
* 16 Сямёнаў
* 17 Цішуроў
* 18 Амельянчук
* 23 Яроцкі
* 27 Курловіч
* 30 Бранавец (б)
* 31 Ачапоўскі
* 44 Садоўскі (б)
* 71 Крэнь
* 77 Юрын
* 78 Кавалевіч
* 79 Аміртаеў
* Веліч (б)
* Пяроў (б)
* Сірыма
* галоўны трэнер: Аляксандр Гурыновіч

 |